Oleg Võsotski

Oleg Võsotski (sündinud 28. märtsil 1956 Ukraina NSV-s Krivoi Rogis) on kunstnik, pedagoog, UNESCO rahvusvahelise kunstnike organisatsiooni liige, Eesti Akvarellistide Ühenduse liige, Eesti Vene Kunstnike Seltsi liige.https://artstudio.ee/%d0%b1%d0%b8%d0%be%d0%b3%d1%80%d0%b0%d1%84%d0%b8%d1%8f/

1974. aastal lõpetas ta Žoltõje vodõ 9. keskkooli ning 1986. aastal Kunsti Kaugõppe Rahvaülikooli (Заочный народный университет искусств) maali- ja graafikateaduskonna Moskvas.

 Kunstilooming 
Oleg Võsotski teoseid on eksponeeritud alates 1991. aastast. Selle aja jooksul on tal olnud üle 160 isikunäituse Eestis, Venemaal, Saksamaal, Leedus, Lätis, Valgevenes ja Ukrainas. Oleg Võsotski loominguliste huvide ring on väga lai. Ta loob realistlikke natüürmorte ja maastikke ning ka ekspressiivseid abstraktseid kompositsioone. 

Kuna kunstniku viimaste aastate peamiseks motiiviks on kosmose temaatika, pole juhus, et teda peetakse kunstnik-kosmistiks. Ta on avaldanud kosmoseteemalise kunstiraamatu “Kosmose hingamine”. Ta on ka teinud selleteemalisi kunstinäitusi, kus proovib pintsli abil näidata vaatajatele kosmose lõpmatut ilu. Tema jaoks on kosmiline kunst kui luuletus, kus nähtav kuuletub nähtamatule. Pildid sünnivad reaalsuse, unistuse ja fantaasia äärealal, kus poeetilisse vormi seatud peene mateeria igaveses liikumises avatakse Universumi nähtamatud maailmad oma hinge, helide ja värvidega.

Kunstnik ütleb kosmismi kohta: “Selle huvitava filosoofilise ja kunstilise suuna põhiolemus on peegeldada inimese ja kosmose, meie sisemise vaimsuse ja universumi ühtsust maailma ja inimkonna muutmisel ilu ja kunsti kaudu”.

 Töö pedagoogina 
Lisaks maalikunstile tegeleb Oleg Võsotski ka pedagoogilise tegevusega. Lastega hakkas ta tegelema 1988. aastal Sillamäe linna lastekeskuse kunstistuudios Väike maja. 1993. aastal asutas ta ühe Eesti esimese maalikunsti ja kunstilise käsitöö erakooli. 1998. aastal asutas ta avalik-õigusliku organisatsiooni Oleg Vysotski ArtStudio, mis ühendab maalistuudio ja Perelugemise ringi.http://nowimir.ru/GAL/061006_1.htm

Perelugemise ringis annab ta kunstitunde enda loodud programmi "Nägemise kunst" kaudu. Erakool sai alguse sellest, et ta leidis koos oma abikaasa, pedagoog Svetlana Võsotskiga, et laste lugema meelitamiseks on vaja nendele ette lugeda. Nende erakool tegutseb Tallinnas. Nende loodud süsteem näeb ette, et lapsed tulevad tundi koos vanematega, kus neile õpetatakse peale maalikunsti ka vene kirjandust ja luulet ning maailmakultuuri.

Oleg Võsotski on loonud väga omapärase märkmike süsteemi. Sinna saavad lapsed kirja panna tundides õpitu ning joonistada eri teemadel visandeid. Kunstnik on palju aastaid kasutanud ise sama süsteemi, sest see võimaldab mitu aastat hiljem näha, millistele ideedele ja kunstilistele suundadele on ta toetunud.

 Näitused 
Venemaa linnades on toimunud kaks tema kuulsaimat rändnäitust, "Kosmose hingamine" ja "Sfääride muusika", ning Ukrainas rändnäitus "Metamorfoosid". Tema maale on eksponeeritud Moskva kunstisaalides (N. K. Roerichi Rahvusvahelises keskuses-muuseumis, Kunstnike majas, Kosmoseuuringute keskuses, Kardioloogiakeskuses, Venemaa Föderatsiooni Riigiduuma ruumides, A. N. Skrjabini muuseumis), Peterburis ja teistes Venemaa linnades, samuti Minskis ja Kiievis. Tema teoseid on erakogudes Eestis, Venemaal, Ukrainas, Saksamaal, Ameerika Ühendriikides, Soomes ja Rootsis. Tallinnas toimus tema maalide suurem näitus mõni aasta tagasi Valli tänaval.

 Viited 

Kategooria:Eesti kunstnikud
Kategooria:Sündinud 1956